Nafarroako Parlamentuko Mahaiak, 2018ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Domenech Linde andreak aurkeztutako galdera, Nafarroako Hezkuntza Bereziko Baliabideen Zentroko langile diren irakasle funtzionarioei edo lan-kontratu finkodun langileei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 14an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Hezkuntza Departamentuari atxikitako CREENA-Hezkuntza Berezirako Baliabideen Zentroan goi-mailako adimen-gaitasunak dituzten ikasleentzako arreta garatzera dedikatzen diren irakasle funtzionarioen edo lan-kontratudun finkoen xehetasuna:

Zenbat lanpostu dago gaztelaniaz eta zenbat euskaraz eskola-orientatzaile izateko Bigarren Hezkuntzako goi-mailako adimen-gaitasuneko ikasleentzako irakasle edo katedradun izateko?

Zenbat lanpostu dago gaztelaniaz eta zenbat euskaraz goi-mailako adimen-gaitasuneko ikasleentzako pedagogia terapeutikoko maisu izateko?

Goi-mailako adimen-gaitasuneko zenbat ikasle dago Nafarroan? Zenbat dira mutilak eta zenbat neskak?

Sare publikoan eta sare itunduan ikasten duten goi-mailako adimen-gaitasuneko ikasleen xehetasuna, sexuaren, adinaren eta ikastetxea dagoen herriaren arabera. Goi-mailako adimen-gaitasuneko ikasle horietako zenbatek ikasten dute Lehen Hezkuntzan, Bigarren Hezkuntzan, Batxilergoan eta Lanbide Heziketan? Zehaztu datuok, sare publikoaren eta sare itunduan banaturik.

Iruñean, 2018ko maiatzaren 4an

Foru parlamentaria: Mónica Doménech Linde